Period: Ur III
Genre: Administrative
Transliteration:
<SURFACE>
<COLUMN>
1(u) 3(diš) 1/3(diš) gu₄ 8(diš) anše
3(geš₂) 5(u) 5(diš) 2/3(diš) udu maš₂
la₂-ia₃ si-du₃
2(u) la₂ 1(diš) udu
la₂-ia₃ ur{d}ba-ba₆
si-i₃-tum
6(diš) udu maš₂
ki ka-tar{d}ba-ba₆-ta
giri₃ lu₂-lagaš{ki}
šuniŋin 1(u) 3(diš) 1/3(diš) gu₄
šuniŋin 8(diš) anše
šuniŋin 4(geš₂) 2(u) 2/3(diš) udu maš₂
ša₃-bi-ta
5(diš) gu₄ mu ki 2(diš)-še₃
giri₃ a-kal-la dub-sar
gu₄-apin e₂ {d}ig-alim
nig₂-ka₉ mu en {d}...
ugu₂ si-du₃ ba-a-gar
mu a-ra₂ 2(diš)-kam-aš gar-ra
si-i₃-tum ša₃-gu₄ 1(u) 1(diš)
ugu₂-a-na ba-a-gar-ra
3(diš) gu₄
nig₂-ka₉ na-gab₂-tum
mu si-mu-ur₄-ru-um{ki}
ugu₂-a ba-a-gar
1(diš) ab₂ 1(diš) gu₄
ri-ri-ga
dam nin-a-na-ke₄ nam-erim₂-bi in-ku₅
...ur-ab-ba dub-sar
<COLUMN>
1(diš) anše gu₄-apin e₂ nam-ha-ni
mu en {d}nanna mu-gal₂
3(diš) 1/3(diš) gu₄ ša₃-gu₄ 5(diš) giri₃ lu₂{d}utu sipa udu
nig₂...mu us₂-sa mu us₂-sa-ba
ugu₂ ka-tar{d}ba-ba₆ ba-a-gar
zi-ga
3(diš) anše
...5(diš) udu maš₂
...mu-kuₓ(DU)
šuniŋin 1(u) 3(diš) 1/3(diš) gu₄
šuniŋin 4(diš) anše
šuniŋin 2(u) 5(diš) udu maš₂
zi-ga
la₂-ia₃ 4(diš) anše si-du₃
3(geš₂) 5(u) 5(diš) 2/3(diš) udu maš₂
ur{d}nin-geš-zi-da kurušda {d}nanše
la₂-ia₃-am₃
si-du₃ kurušda
si-i₃-tum libir
3(u) 8(diš) udu maš₂ ša₃-bi-ta
3(u) 8(diš) udu maš₂ a-ru mu-kuₓ(DU)
lu₂{d}...ke₄ nu-zu...bi in-ku₅
giri₃ ur-sa₆-ga-mu dumu ku-li
u₃ ur-ab-ba dub-sar
inim sanga-ta
zi-ga
lu₂{d}ba-ba₆ dumu lu₂{d}utu
si-du₃ kurušda
...maš₂ ur{d}ba-ba₆
...tum
<COLUMN>
5(diš) gu₄ ki ur{d}en-gal-du-du
giri₃ lu₂-lagaš{ki}
ša₃-bi-ta
2(diš) gu₄ 5(diš) udu maš₂
su-ga mu-kuₓ(DU)
2(diš) gu₄ ab-ba dumu na-ni
giri₃ ur{d}ba-ba₆
ugu₂-a ga₂-ga₂
1(diš) 2/3(diš) gu₄ ša₃-gu₄ 5(diš)
giri₃ lu₂{d}utu sipa anše
nig₂-ka₉ mu us₂-sa mu us₂-sa-ba
ugu₂ ka-tar{d}ba-ba₆ ba-a-gar
<BLANK_SPACE>
šuniŋin 5(diš) 2/3(diš) gu₄ 5(diš) udu maš₂
zi-ga
la₂-ia₃ 3(diš) 1/3(diš) gu₄ si-du₃
2(u) 6(diš) udu maš₂ ur{d}ba-ba₆ dumu-ni
la₂-ia₃-am₃
si-du₃ kurušda
la₂-ia₃ 1(diš) gu₄ ka₅-a-mu kurušda
5(diš) udu ki <unk> mu-ta
giri₃ lu₂-lagaš{ki}
1(diš) maš₂ ki ur{d}al-la-ta
giri₃ ur{d}ba-ba₆
ša₃-bi-ta
5(diš) udu maš₂ su-ga mu-kuₓ(DU)
lu₂-lagaš{ki}
<BLANK_SPACE>
šuniŋin 5(diš) gu₄ 1(geš₂) 1(u) la₂ 1(diš) udu maš₂
si-i₃-tum
šuniŋin 5(diš) gu₄ 5(diš) udu
ki lu₂-lagaš{ki}ta
šuniŋin 1(diš) udu
ki ur{d}ba-ba₆-ta
ša₃-bi-ta
šuniŋin 1(diš) 2/3(diš) gu₄ ugu₂-a ba-a-gar
<SURFACE>
<COLUMN>
šuniŋin 2(diš) gu₄ 1(u) 1(diš) udu maš₂
su-ga mu-kuₓ(DU)
šuniŋin 2(diš) gu₄ ur{d}ba-ba₆
ugu₂-a ga₂-ga₂
šuniŋin 3(u) 8(diš) udu maš₂ a-ru mu-kuₓ(DU)
...ensi₂-ka
zi-ga
šuniŋin 4(diš) 1/3(diš) gu₄
šuniŋin 2(u) 6(diš) udu maš₂
la₂-ia₃-am₃
mu si-mu-ur₄-ru-um{ki}
5(u) 1(diš) udu ki ur-ba-gara₂-ta
giri₃ ur{d}ba-ba₆
ša₃-bi-ta
1(diš) udu su-ga mu-kuₓ(DU)
lu₂-lagaš{ki}
la₂-ia₃ 5(u) 8(diš) udu ki ur-ba-gara₂-ta
giri₃ ur{d}ba-ba₆
ur{d}ba-ba₆ dumu si-du₃ kurušda
8(geš₂) 1(u) 5(diš) udu 1(geš₂) 2(u) la₂ 1(diš) udu maš₂
ša₃-bi-ta
6(geš₂) 2(u) 2(diš) 1/2(diš) udu su-ga mu-kuₓ(DU)
1(geš₂) 3(u) maš₂ gu₃-de₂-a
1(geš₂) 3(u) maš gu₃-de₂-a min
giri₃ ur-tur
ugu₂-a ga₂-ga₂
2(diš) maš₂ ur-eš₃-ku₃-ga {lu₂}lunga
ša₃ na-gab₂-tum
1(diš) maš₂ ba-zi ensi₂-gal
še-bi nu-u₃-gu₇-a
mu lugal-bi i₃-pa₃
lugal-ki-gal-la maškim
1(diš) udu pa-šu-za mu a-ša₃-bi nu-u₃-ta-si-ga-še₃
2(diš) udu lu₂{d}igi-ma-še₃ dumu lu₂{d}nin-gir₂-su
mu a-ša₃ nu-dab₅-ba-a-še₃
1(diš) udu ur-sukkal dumu ur-i₇-edin-na...
mu lu₂ hu-bu₇{bu} i₃ <unk>...
<COLUMN>
ur{d}nanše maškim
1(diš) maš₂ lugal-dumu-gi₇ ra₂-gaba
mu še šuku-ra nu-nag-a-še₃
erin-da maškim
1(diš) maš₂ nig₂{d}ba-ba₆ dumu he₂-ti
mu a-ša₃ nu-dab₅-ba-a-še₃
lu₂{d}nin-šubur maškim
3(diš) udu šeš-kal-la dub-sar anše
mu im-ma gid₂-da libir nu-mu-gal₂-la-še₃
zi-ga
<BLANK_SPACE>
šuniŋin 8(geš₂) 4(diš) 1/2(diš) udu maš₂
zi-ga
si-i₃-tum
<BLANK_SPACE>
mu ur-bi₂-lum{ki}
1(diš) ur-dun-bi-ta
1(diš) ur-ku₃-ga mu-kuₓ(DU)
lu₂-lagaš{ki}
3(u) gu₄ 1(diš) anše
1(geš₂)...udu...6(diš) maš₂
ša₃-bi-ta
3(u) gu₄ 9(diš) anše
1(gešʾu)...6(diš) maš₂
mu us₂-sa ki-maš{ki}
ugu₂-a ga₂-ga₂
ka₅-a-mu kurušda
1(gešʾu) 6(geš₂) 3(u) 7(diš) 1/2(diš) udu maš₂
...kurušda
...gu₄ la₂-ia₃ nig₂-ka₉ na-gab₂-tum
2(diš) gu₄ 5(diš) anše
1(gešʾu) 7(geš₂) 3(u) 7(diš) 1/2(diš) udu maš₂
mu us₂-sa ki-maš{ki}
ugu₂-a ga₂-ga₂
si-du₃ kurušda
mu ki-maš{ki} ba-hul
šuniŋin 3(u) 5(diš) 1/3(diš) gu₄
šuniŋin 1(u) 4(diš) anše
šuniŋin 4(gešʾu) 4(geš₂) 3(u) 2/3(diš) udu maš₂
<COLUMN>
...
...ku₃
...tum
...gu₄
...udu maš₂
...ne-ta
...ta
...3(diš) anše
...la₂ 1/2(diš) udu maš₂
šuniŋin 1(diš) gin₂ ku₃
su-ga mu-kuₓ(DU)
šuniŋin 1(u) 3(diš) gu₄ 1(diš) anše
ugu₂-a ba-a-gar
šuniŋin 2(diš) gu₄ 3(diš) udu maš₂
gu-za-la₂-me
šuniŋin 3(u) 7(diš) gu₄ 6(diš) anše
šuniŋin...7(geš₂) 2(u) 6(diš) 1/2(diš) udu maš₂
...<unk> me
...ga₂-ga₂
...ri-ri-ga
šuniŋin...udu maš₂ a...mu-du ensi₂-še₃
...maš₂...ba gen-na-še₃
šuniŋin 3(diš) maš₂
mu lu₂-bi še nu-gu₇-a-še₃
šuniŋin 4(diš) maš₂ nu-dab₅-me
šuniŋin 1(diš) maš₂ lu₂ hu-bu₇{bu}
šuniŋin 3(diš) udu mu im-ma gid₂-da libir nu-mu...še₃
5(u) 6(diš) gu₄ 1(u)...
4(gešʾu) 1(geš₂) 1(u) 6(diš) udu maš₂ 1(diš) gin₂ ku₃
zi-ga
šuniŋin 4(diš) 1/3(diš) udu maš₂
šuniŋin 5(geš₂) 2(u) la₂ 1/3(diš) udu maš₂
la₂-ia₃-am₃
nig₂-ka₉ ak gu₄ udu si-i₃-tum
giri₃ ba-a
mu us₂-sa ki-maš{ki} ba-hul

Cuneiform:
<SURFACE>
<COLUMN>
𒌋𒐈𒑚𒄞𒐍𒀲
𒐗𒐐𒐊𒑛𒇻𒈧
𒇲𒉌𒋛𒆕
𒎙𒇲𒁹𒇻
𒇲𒉌𒌨𒀭𒁀𒌑
𒋛𒉌𒌈
𒐋𒇻𒈧
𒆠𒅗𒋻𒀭𒁀𒌑𒋫
𒄊𒇽𒉢𒁓𒆷𒆠
𒋗𒃸𒌋𒐈𒑚𒄞
𒋗𒃸𒐍𒀲
𒋗𒃸𒐘𒎙𒑛𒇻𒈧
𒊮𒁉𒋫
𒐊𒄞𒈬𒆠𒈫𒂠
𒄊𒀀𒆗𒆷𒁾𒊬
𒄞𒀳𒂍𒀭𒅅𒄋
𒃻𒋃𒈬𒂗𒀭...
𒀀𒅗𒋛𒆕𒁀𒀀𒃻
𒈬𒀀𒁺𒈫𒄰𒀸𒃻𒊏
𒋛𒉌𒌈𒊮𒄞𒌋𒁹
𒀀𒅗𒀀𒈾𒁀𒀀𒃻𒊏
𒐈𒄞
𒃻𒋃𒈾𒆏𒌈
𒈬𒋛𒈬𒌴𒊒𒌝𒆠
𒀀𒅗𒀀𒁀𒀀𒃻
𒁹𒀖𒁹𒄞
𒊑𒊑𒂵
𒁮𒎏𒀀𒈾𒆤𒉆𒉈𒊒𒁉𒅔𒋻
...𒌨𒀊𒁀𒁾𒊬
<COLUMN>
𒁹𒀲𒄞𒀳𒂍𒉆𒄩𒉌
𒈬𒂗𒀭𒋀𒆠𒈬𒅅
𒐈𒑚𒄞𒊮𒄞𒐊𒄊𒇽𒀭𒌓𒉺𒇻𒇻
𒃻...𒈬𒍑𒊓𒈬𒍑𒊓𒁀
𒀀𒅗𒅗𒋻𒀭𒁀𒌑𒁀𒀀𒃻
𒍣𒂵
𒐈𒀲
...𒐊𒇻𒈧
...𒈬𒁺
𒋗𒃸𒌋𒐈𒑚𒄞
𒋗𒃸𒐉𒀲
𒋗𒃸𒎙𒐊𒇻𒈧
𒍣𒂵
𒇲𒉌𒐉𒀲𒋛𒆕
𒐗𒐐𒐊𒑛𒇻𒈧
𒌨𒀭𒎏𒄑𒍣𒁕𒆯𒀭𒀏
𒇲𒉌𒀀𒀭
𒋛𒆕𒆯
𒋛𒉌𒌈𒅆𒂠
𒌍𒐍𒇻𒈧𒊮𒁉𒋫
𒌍𒐍𒇻𒈧𒀀𒊒𒈬𒁺
𒇽𒀭...𒆤𒉡𒍪...𒁉𒅔𒋻
𒄊𒌨𒊷𒂵𒈬𒌉𒆪𒇷
𒅇𒌨𒀊𒁀𒁾𒊬
𒅗𒋃𒋫
𒍣𒂵
𒇽𒀭𒁀𒌑𒌉𒇽𒀭𒌓
𒋛𒆕𒆯
...𒈧𒌨𒀭𒁀𒌑
...𒌈
<COLUMN>
𒐊𒄞𒆠𒌨𒀭𒂗𒃲𒁺𒁺
𒄊𒇽𒉢𒁓𒆷𒆠
𒊮𒁉𒋫
𒈫𒄞𒐊𒇻𒈧
𒋢𒂵𒈬𒁺
𒈫𒄞𒀊𒁀𒌉𒈾𒉌
𒄊𒌨𒀭𒁀𒌑
𒀀𒅗𒀀𒂷𒂷
𒁹𒑛𒄞𒊮𒄞𒐊
𒄊𒇽𒀭𒌓𒉺𒇻𒀲
𒃻𒋃𒈬𒍑𒊓𒈬𒍑𒊓𒁀
𒀀𒅗𒅗𒋻𒀭𒁀𒌑𒁀𒀀𒃻
<BLANK_SPACE>
𒋗𒃸𒐊𒑛𒄞𒐊𒇻𒈧
𒍣𒂵
𒇲𒉌𒐈𒑚𒄞𒋛𒆕
𒎙𒐋𒇻𒈧𒌨𒀭𒁀𒌑𒌉𒉌
𒇲𒉌𒀀𒀭
𒋛𒆕𒆯
𒇲𒉌𒁹𒄞𒈜𒀀𒈬𒆯
𒐊𒇻𒆠<unk>𒈬𒋫
𒄊𒇽𒉢𒁓𒆷𒆠
𒁹𒈧𒆠𒌨𒀭𒀠𒆷𒋫
𒄊𒌨𒀭𒁀𒌑
𒊮𒁉𒋫
𒐊𒇻𒈧𒋢𒂵𒈬𒁺
𒇽𒉢𒁓𒆷𒆠
<BLANK_SPACE>
𒋗𒃸𒐊𒄞𒐕𒌋𒇲𒁹𒇻𒈧
𒋛𒉌𒌈
𒋗𒃸𒐊𒄞𒐊𒇻
𒆠𒇽𒉢𒁓𒆷𒆠𒋫
𒋗𒃸𒁹𒇻
𒆠𒌨𒀭𒁀𒌑𒋫
𒊮𒁉𒋫
𒋗𒃸𒁹𒑛𒄞𒀀𒅗𒀀𒁀𒀀𒃻
<SURFACE>
<COLUMN>
𒋗𒃸𒈫𒄞𒌋𒁹𒇻𒈧
𒋢𒂵𒈬𒁺
𒋗𒃸𒈫𒄞𒌨𒀭𒁀𒌑
𒀀𒅗𒀀𒂷𒂷
𒋗𒃸𒌍𒐍𒇻𒈧𒀀𒊒𒈬𒁺
...𒉺𒋼𒋛𒅗
𒍣𒂵
𒋗𒃸𒐉𒑚𒄞
𒋗𒃸𒎙𒐋𒇻𒈧
𒇲𒉌𒀀𒀭
𒈬𒋛𒈬𒌴𒊒𒌝𒆠
𒐐𒁹𒇻𒆠𒌨𒁀𒂶𒋫
𒄊𒌨𒀭𒁀𒌑
𒊮𒁉𒋫
𒁹𒇻𒋢𒂵𒈬𒁺
𒇽𒉢𒁓𒆷𒆠
𒇲𒉌𒐐𒐍𒇻𒆠𒌨𒁀𒂶𒋫
𒄊𒌨𒀭𒁀𒌑
𒌨𒀭𒁀𒌑𒌉𒋛𒆕𒆯
𒐜𒌋𒐊𒇻𒐕𒎙𒇲𒁹𒇻𒈧
𒊮𒁉𒋫
𒐚𒎙𒈫𒈦𒇻𒋢𒂵𒈬𒁺
𒐕𒌍𒈧𒅗𒌤𒀀
𒐕𒌍𒈦𒅗𒌤𒀀𒈫
𒄊𒌨𒌉
𒀀𒅗𒀀𒂷𒂷
𒈫𒈧𒌨𒀊𒆬𒂵𒇽𒋆
𒊮𒈾𒆏𒌈
𒁹𒈧𒁀𒍣𒉺𒋼𒋛𒃲
𒊺𒁉𒉡𒅇𒅥𒀀
𒈬𒈗𒁉𒉌𒅆𒊒
𒈗𒆠𒃲𒆷𒉺𒁽
𒁹𒇻𒉺𒋗𒍝𒈬𒀀𒊮𒁉𒉡𒅇𒋫𒋛𒂵𒂠
𒈫𒇻𒇽𒀭𒅆𒈠𒂠𒌉𒇽𒀭𒎏𒄈𒋢
𒈬𒀀𒊮𒉡𒆪𒁀𒀀𒂠
𒁹𒇻𒌨𒈛𒌉𒌨𒀀𒇉𒂔𒈾...
𒈬𒇽𒄷𒆪𒁍𒉌<unk>...
<COLUMN>
𒌨𒀭𒀏𒉺𒁽
𒁹𒈧𒈗𒌉𒂠𒁺𒃮
𒈬𒊺𒉻𒊏𒉡𒅘𒀀𒂠
𒂞𒁕𒉺𒁽
𒁹𒈧𒃻𒀭𒁀𒌑𒌉𒃶𒋾
𒈬𒀀𒊮𒉡𒆪𒁀𒀀𒂠
𒇽𒀭𒎏𒋚𒉺𒁽
𒐈𒇻𒋀𒆗𒆷𒁾𒊬𒀲
𒈬𒅎𒈠𒁍𒁕𒅆𒂠𒉡𒈬𒅅𒆷𒂠
𒍣𒂵
<BLANK_SPACE>
𒋗𒃸𒐜𒐉𒈦𒇻𒈧
𒍣𒂵
𒋛𒉌𒌈
<BLANK_SPACE>
𒈬𒌨𒉈𒈝𒆠
𒁹𒌨𒂄𒁉𒋫
𒁹𒌨𒆬𒂵𒈬𒁺
𒇽𒉢𒁓𒆷𒆠
𒌍𒄞𒁹𒀲
𒐕...𒇻...𒐋𒈧
𒊮𒁉𒋫
𒌍𒄞𒑆𒀲
𒐞...𒐋𒈧
𒈬𒍑𒊓𒆠𒈦𒆠
𒀀𒅗𒀀𒂷𒂷
𒈜𒀀𒈬𒆯
𒐞𒐚𒌍𒐌𒈦𒇻𒈧
...𒆯
...𒄞𒇲𒉌𒃻𒋃𒈾𒆏𒌈
𒈫𒄞𒐊𒀲
𒐞𒐛𒌍𒐌𒈦𒇻𒈧
𒈬𒍑𒊓𒆠𒈦𒆠
𒀀𒅗𒀀𒂷𒂷
𒋛𒆕𒆯
𒈬𒆠𒈦𒆠𒁀𒅆𒌨
𒋗𒃸𒌍𒐊𒑚𒄞
𒋗𒃸𒌋𒐉𒀲
𒋗𒃸𒐡𒐘𒌍𒑛𒇻𒈧
<COLUMN>
...
...𒆬
...𒌈
...𒄞
...𒇻𒈧
...𒉈𒋫
...𒋫
...𒐈𒀲
...𒇲𒈦𒇻𒈧
𒋗𒃸𒁹𒂆𒆬
𒋢𒂵𒈬𒁺
𒋗𒃸𒌋𒐈𒄞𒁹𒀲
𒀀𒅗𒀀𒁀𒀀𒃻
𒋗𒃸𒈫𒄞𒐈𒇻𒈧
𒄖𒍝𒇲𒈨
𒋗𒃸𒌍𒐌𒄞𒐋𒀲
𒋗𒃸...𒐛𒎙𒐋𒈦𒇻𒈧
...<unk>𒈨
...𒂷𒂷
...𒊑𒊑𒂵
𒋗𒃸...𒇻𒈧𒀀...𒈬𒁺𒉺𒋼𒋛𒂠
...𒈧...𒁀𒁺𒈾𒂠
𒋗𒃸𒐈𒈧
𒈬𒇽𒁉𒊺𒉡𒅥𒀀𒂠
𒋗𒃸𒐉𒈧𒉡𒆪𒈨
𒋗𒃸𒁹𒈧𒇽𒄷𒆪𒁍
𒋗𒃸𒐈𒇻𒈬𒅎𒈠𒁍𒁕𒅆𒂠𒉡𒈬...𒂠
𒐐𒐋𒄞𒌋...
𒐡𒐕𒌋𒐋𒇻𒈧𒁹𒂆𒆬
𒍣𒂵
𒋗𒃸𒐉𒑚𒇻𒈧
𒋗𒃸𒐙𒎙𒇲𒑚𒇻𒈧
𒇲𒉌𒀀𒀭
𒃻𒋃𒀝𒄞𒇻𒋛𒉌𒌈
𒄊𒁀𒀀
𒈬𒍑𒊓𒆠𒈦𒆠𒁀𒅆𒌨